PASTORI TOMMY LILJAN SEURASSA
Kun Jeesus ryhtyy toimeen
Jumalan rauhaa ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Tiedäthän, Jeesuksen luo tuleminen...
Julistan Jeesuksesta Kristuksesta miljoonille ihmisille vuosittain.
Siinä ei ole kyse säännöistä ja määräyksistä.
Siinä on kyse rakkaudesta ja suhteista.
Jumala tahtoo luoda kanssasi suhteen.
Olet varmasti kuunnellut saarnaajia ja käynyt seurakunnissa.
Monet, jotka eivät tunne Jeesusta Kristusta, luulevat, -
että kristinusko on 50 asian hylkäämistä -
ja 50 asian omaksumista.
He ajattelevat, että täytyy lakata tekemästä joitakin asioita -
ja alkaa tehdä joitakin muita asioita.
Joitakin asioita on syytäkin lakata tekemästä.
Se ei silti ole ydinasia.
Jeesuksen Kristuksen luo tulemisen ydinasia on se, -
että Jeesuksessa Jumala avasi suhteen itsensä ja meidän välille.
Ongelma on se, että Jumalan ja meidän välillä on synti.
Synti erottaa meidät Jumalasta.
Kun Jeesus Kristus vie pois synnin, pääsemme Jumalan yhteyteen.
Se tarkoittaa, että Jumala muuttaa sydämeesi ja elämääsi.
Kun Jumala on sinussa, -
Hän alkaa vaikuttaa sinuun, elämäntapaasi ja ajatustapoihisi.
Sen seurauksena sinä muutut, -
mutta et sen takia, että on pakko, vaan sen takia, -
että kun teet työtä yhdessä Jumalan kanssa, seura tekee kaltaisekseen.
Kun vietät aikaa Jumalan kanssa, sinusta tulee Jumalan kaltainen.
Et ole Jumala, mutta sinusta tulee Jumalan kaltainen, -
koska Hän on ystäväsi, Jumalasi, Hän, jota palvelet.
Hän sanoo: "Vau!" jokaiselle kristitylle, -
joka herää aamuisin sanoen: "Jumala, olen tässä."
Hän rakastaa sitä, koska Jumalalle kaikkein tärkeintä -
on olla suhteessa meidän kanssamme.
Se on niin tärkeää, että Hän lähetti Poikansa maailmaan, -
jotta Poika kuolisi.
Pojan ruumiissa ja kuolemassa Hän pystyi ottamaan pois synnin.
Poika maksoi rangaistuksen meidän edestämme.
Hän otti pois synnin.
Kun sinä uskot, sinä vapaudut.
Syntisi pestään pois.
Sinussa avautuu jokin, jotta voit olla yhdessä Jumalan kanssa.
Koen Jumalan läsnäolon, kun puhun teille tässä.
Pysy seurassani. Aion näyttää videon kahdesta merkittävästä ihmeestä, -
jotta voitte katsoa ja uskoa.
Pastori Tommyllä on voima ja sana.
Hänen elämänsä yllä on Jumalan läsnäolo ja Pyhän Hengen voima.
Sen näkee hänen elämästään ja opetuksistaan.
PTL-JÄRJESTÖN -
EVANKELIOIVA KOKOUSSARJA
YHDESSÄ TAVOITAMME -
MAAILMAA -
EVANKELIUMILLA -
JEESUKSESTA
Hän on kansan mies.
Siksi sanoma vaikuttaa ihmisten elämään -
ruohonjuuritasolla, myös lasten elämään.
Hän suuntaa sanomastaan aina tietyn osion lapsille.
Hän rukoilee lasten puolesta.
Hän rukoilee aikuisten ja kaikkien puolesta.
Halleluja! - Pastori Tommy!
Täällä on pieni lapsi, jonka oli määrä mennä leikkaukseen sairaalaan.
Äiti päätti tuoda hänet kokoukseen.
Kun he eilen olivat täällä, poika ei kävellyt. Tänään he olivat täällä.
Eikö poika kävellyt eilen? - Ei. Tänään hän kävelee.
Halleluja! Antakaa Jeesukselle aplodit. Tule tänne!
HÄN KUOLI -
EDESTÄMME
ME ELÄMME -
HÄNELLE, -
JEESUKSELLE
PTL-JÄRJESTÖ
Tahdomme teidän katsovan, jotta uskotte. Näytän teille kaksi ihmettä.
Toisessa on vauva, toisessa nainen.
Aloitamme naisesta. Kerron hänestä ensin jotakin.
Nainen tuli kokoussarjaamme Afrikassa. Hän ei nähnyt kunnolla.
Hän näki hämärästi, mutta hän ei pystynyt lukemaan.
Rukouksen aikana... Muistan sen, koska tuli tiedon sana: -
"Näin sanoo Herra: 'Täällä on joku, joka ei näe. Parannan sinut nyt.'"
Kului joitakin minuutteja. Nainen tuli lavalle.
Haluan ensin varmistua asiasta.
Jotkut väittävät parantuneensa, mutta he vain haluavat rukousta puolestaan.
Sanon heille, ettei minulla ole voimaa.
Olen vain viestinviejä.
En voi parantaa. Jeesus on parantaja.
Jeesus on Jumalan ja ihmisen välimies.
Parhaani mukaan yritän osoittaa kohti Jeesusta.
Kun he koskettavat Jeesusta, ihme tapahtuu.
Halusin varmistua asiasta, kun nainen tuli esiin.
Minulla oli käyntikorttini. Pyysin häntä lukemaan, ja hän luki.
Näytän teille videon, jossa hän lukee nimeäni käyntikortista.
Ennen se oli hänelle täysin mahdotonta.
Sitten oli toinen ihana, ihana ihme.
Sen sai kokea pieni vauva.
Kun vauva syntyy, sillä ei ole voimaa kannatella päätään.
Tämä vauva oli yli nelikuinen.
Hänen niskassaan ei ollut lainkaan voimaa.
Malariaan liittyy eräs sairaus. En tiedä sen nimeä. En ole lääkäri.
Minulle kerrottiin Afrikassa tästä sairaudesta.
Sairaus tulee malariasta. Se vahingoittaa lihaksia.
Vauvalla ei ollut lainkaan voimaa lihaksissaan.
Hänen päänsä roikkui velttona.
Vauva oli jo yli nelikuinen.
Hän ei pystynyt kannattelemaan päätään lainkaan.
Niskassa oli jotakin vikaa.
Sitten Jeesus toimi. Rukouksen aikana äiti näki, -
että vauva alkoi venytellä niskaansa.
Noin viiden minuutin kuluttua tapahtui jotakin.
Vauva pystyi suoristamaan niskansa ja kääntämään päätään.
Kun äiti tuli lavalle, hän oli hieman järkyttynyt, -
koska kokouksessa oli niin paljon väkeä, tuhansittain.
Hän oli hämillään siitä, mitä Jeesus oli tehnyt. Katsotaan video.
Rukouksen jälkeen hän pystyi lukemaan. Hän näkee tekstin.
Voitko lukea, mitä tässä sanotaan?
Tommy
Täällä on lapsi.
Hänellä on heikko niska.
Se on ollut sellainen neljän kuukauden ajan.
Rukouksen jälkeen Jumala kosketti lasta.
Mitä rukouksessa tapahtui?
Kun rukoilimme, jotakin tapahtui lapsen niskassa.
Lapsi alkoi venytellä niskaansa.
Hän ei ollut aiemmin pystynyt tekemään sitä.
Tämä on Jeesuksen teko.
Anna Jeesukselle kaikki kunnia.
Halleluja! Eikö olekin ihanaa, kun Jeesus tekee ihmeitä?
Voisin katsoa videon aina uudelleen ja uudelleen. Se on mahtavaa, -
etenkin slummissa. Näillä ihmisillä ei ole varaa mennä lääkäriin.
Heillä on vain yksi toivo, Jeesus.
Nyt luen teille Matt. 16:sta.
Tässä Jeesus meni Filippuksen Kesareaan.
Hän kysyi opetuslapsilta: -
"'Kenen ihmiset sanovat Ihmisen Pojan olevan?'
Niin he sanoivat: 'Muutamat Johannes Kastajan, toiset Eliaan, -
toiset taas Jeremiaan tahi jonkun muun profeetoista'.
Hän sanoi heille: 'Kenenkä te sanotte minun olevan?'
Simon Pietari vastasi ja sanoi: 'Sinä olet Kristus, elävän Jumalan Poika'.
Jeesus vastasi ja sanoi hänelle: -
'Autuas olet sinä, Simon, Joonaan poika, -
sillä ei liha eikä veri ole sitä sinulle ilmoittanut, -
vaan minun Isäni, joka on taivaissa. Ja minä sanon sinulle: -
sinä olet Pietari, ja tälle kalliolle minä rakennan seurakuntani, -
ja tuonelan portit eivät sitä voita.
Minä olen antava sinulle taivasten valtakunnan avaimet, -
ja minkä sinä sidot maan päällä, se on oleva sidottu taivaissa, -
ja minkä sinä päästät maan päällä, se on oleva päästetty taivaissa.'"
Minulla on kaksi kysymystä, jotka tapaan esittää.
Kun järjestän johtajuusseminaareja, aloitan usein lukemalla tämän kohdan.
Esitän heille kysymyksen.
Jumalan valtakunnassa on kaksi perustavanlaatuista periaatetta.
Ensimmäinen on se, että tietää, kuka rakentaa seurakuntaa.
Usein saan monia eri vastauksia: pastorit, uskovat, Pyhä Henki...
Vastauksia on monia, mutta vain harvoin saan oikean vastauksen.
Tässä raamatunkohdassa ensimmäistä kertaa historiassa -
joku tunnustaa julkisesti, että Jeesus on Kristus.
Ehkäpä Jeesus kysyy sinulta tänään.
Hän voi kysyä sinulta tänään: "Kenen sinä sanot minun olevan?"
Jotkut sanovat Hänen olevan profeetta, toiset opettaja.
Jotkut sanovat jotakin muuta.
Kysymys kuuluu kuitenkin: "Kuka minä olen sinun mielestäsi?
Pietari sanoi: "Sinä olet Messias."
Jeesus sanoi: "Se on sinulle ilmoitettu."
Hän ei ollut hoksannut sitä itse.
"Pietari, tuon tunnustuksen ja kallion varaan -
minä rakennan seurakuntani."
Kuka on rakentaja? Jeesus.
Jeesus on se, joka rakentaa seurakuntaa.
Seurakunta rakentuu, kun joku pelastuu.
Se on hengellinen rakennus, hengellinen temppeli.
Temppeli kasvaa, aina kun siihen lisätään yksi uusi sielu.
Mitä enemmän temppelissä on sieluja, sitä suurempi temppeli.
Pietarin todistus sai Jeesuksen kertomaan Pietarille, -
että tämän tunnustuksen varaan Hän rakentaa seurakuntansa.
Pietari tunnusti: "Jeesus, olet Messias."
Kun todistamme... Ja tämä on tärkein asia, jonka voimme tehdä.
Monet puhuvat hengellisestä sodankäynnistä.
Raskain taistelu, joka ihmisellä voi olla, on se, -
kun kertoo jollekulle, että Jeesus on Kristus.
Se on hengellistä sodankäyntiä.
Ei voi ikinä tulla lähemmäs taistelua -
kuin silloin, kun lähestymme vielä pelastumatonta -
ja kerromme hänelle, että Jeesus on Kristus.
Jeesus on Kristus.
Jeesuksen Kristuksen nimessä on voima avata ihmisen sielu.
Jos haluaa hengelliseen taisteluun, kannattaa mennä sellaisten luo, -
jotka eivät ole ikinä kuulleet Jeesuksesta, ja todistaa heille.
Kun sanoo jollekulle, että Jeesus on Kristus, -
laittaa Jeesuksen töihin.
Monet sanovat minulle: "Pastori Tommy, -
haluan Pyhän Hengen voiman. Haluan, että jotakin tapahtuu.
Haluan Jeesuksen toimivan elämässäni, puolisossani, -
lapsissani, perheessäni, sukulaisissani ja seurakunnassani.
Voitko rukoilla puolestani?" Vastaan: "Se ei ole kiinni rukouksesta.
Se on kiinni tekemisestä ja kuuliaisuudesta.
Kun Pietari tunnusti, että Jeesus on Messias, -
Jeesus sanoi: "Rakennan nyt seurakuntaani, Pietari."
Tiedän sen itsestäni, -
kun todistan ihmisille, -
että Jeesus on Kristus, voitelu tulee.
Mitä enemmän läsnä on tavoittamattomia, pelastumattomia -
ja syntisiä, sitä raskaampana voitelu tulee.
Kun käyn Kaukoidän maissa, kuten Nepalissa, -
ja vierailemme kylissä, ihmiset eivät ole koskaan kuulleet Jeesuksesta.
He eivät tiedä Raamatusta, Aabrahamista, Daavidista -
eivätkä muusta.
Alan huutaa vain: "Jeesus!" Julistan sitä.
Käsken ihmisiä huutamaan: "Jeesus!" He huutavat.
Kun alamme huutaa: "Jeesus on Messias, Kristus!" -
tapahtuu jotakin. Käytän avainta.
Se on ovi, portti hengellisessä ulottuvuudessa, ja se avautuu.
Pyhä Henki vuodatetaan. Jeesus laitetaan toimimaan.
Kun kaikki nämä tavoittamattomat ihmiset alkavat huutaa: -
"Jeesus! Jeesus! Jeesus!" -
Pyhä Henki alkaa tehdä työtään heidän sydämessään.
Jeesus rakentaa seurakuntaansa.
Jeesus tekee ihmeitä. Ihmiset vapautuvat pahoista hengistä.
Ihmiset paranevat, ja tapahtuu monia muita asioita, -
koska Jeesus tekee työtään.
Haluan sinun ymmärtävän tämän.
Kun Jeesus alkaa tehdä työtään, Hän koskettaa kaikkea.
Se ei ole vain hengellistä.
Näen sen omassa elämässäni ja muiden elämässä.
Kun Jeesus tekee työtä Tommyssä, -
kun saarnaan tavoittamattomille ja he ottavat Jeesuksen vastaan, -
kun Jeesus alkaa tehdä työtään, Hän koskettaa kaikkea minussa.
Ei ole vain niin, että voima lähtee ulos ja ihmisiä pelastuu.
Hän koskettaa ruumistani, sieluani, henkeäni, -
talouttani, vaimoani, lapsiani, autoani, -
taloani, puutarhaani, ystäviäni ja kaikkea.
Jeesus ei ole rajoittunut.
Kun Hän tekee työtään, Hän on siunauksia, hyvyyttä, -
kirkkautta. Kaikki, mitä Hän on, koskettaa kaikkea.
Uskon, että Jumala lähetti minut tänään kotiisi kertomaan sinulle: -
"Et voi ikinä hävitä, jos todistat, että Jeesus on Kristus."
Kun todistat siitä, Hän koskettaa kaikkea, mitä olet.
Joitakin vuosia sitten kirjoitin Usko ― menetelmänä -kirjan.
Se on ollut myyntimenestys Ruotsissa. Se on käännetty englanniksi.
Nyt se on käännetty suomeksi. Siitä on otettu suomenkielinen painos.
Monet kirjat ja opettajat opettavat uskosta.
Usko on yksi asia, mutta uskominen on toinen asia.
Usko on jotakin, mitä meillä on. Uskominen on jotakin, mitä teemme.
Pyörä on jotakin, mitä meillä on. Pyöräily on jotakin, mitä teemme.
Kirjassa opetan, mitä teemme ja miten teemme, kun uskomme.
Jumala sanoi, ettei järjestömme ole liikeyritys. Olemme lähetysjärjestö.
Siksi jaan kirjaa ilmaiseksi.
Riittää, että kirjoitat, soitat tai lähetät sähköpostia meille.
Lähetämme sinulle kirjan mielellämme ilmaiseksi.
Nyt rukoilen, että Jeesus Kristus, elävän Jumalan Poika, -
koskettaa sinua, missä sitten oletkin. Ota mukava asento.
Anna Hänen läsnäolonsa ― Hengessä ei ole välimatkoja ―
anna Hänen läsnäolonsa koskettaa sinua.
Isä, Jeesuksen Kristuksen nimessä, rukoilen jokaisen katsojan puolesta.
Katsojien joukossa on monia sairaita.
Isä, rukoilen Jeesuksen Kristuksen nimessä, että parannat heitä nyt.
Jeesuksen nimessä, tule terveeksi!
Katsojien joukossa on monia syöpäsairaita.
Jeesuksen Kristuksen nimessä, -
tule terveeksi syövästäsi nyt!
Jotkut kamppailevat elämässään ahdistuksen kanssa.
Jeesuksen nimessä vapautan sinut ahdistuksesta.
Nouse ylös ja ole vapaa.
Jumalan rauha tulee elämääsi nyt!
Jeesuksen nimessä, Jeesuksen nimessä, Jeesuksen nimessä.
Pyydän myös rohkeutta.
Monet katsojat haluavat todistaa Jeesuksesta, mutta he eivät uskalla, -
koska he pelkäävät. Isä, Jeesuksen nimessä, kosketa heitä nyt!
Julistan heidän elämäänsä rohkeutta.
Kiitos, Jeesus, että olet täällä.
Kiitos, Jeesus, että kosketat ihmisiä.
Kiitos siitä, mitä teet. Aamen. Halleluja!
Sinä olet ihmeellinen.
Todista Jeesuksesta Kristuksesta -
ja anna tuulen puhaltaa elämäsi läpi.
Ole siunattu. Olet mahtava, koska Hän on sinussa. Hän on mahtava.
Suomennos: Marianne Tenetz